റബര്വില ഒമ്ബതുവര്ഷത്തെ ഉയര്ന്നനിലയില് കോട്ടയം: ഒമ്ബതു വര്ഷത്തെ ഇടവേളയ്ക്കു ശേഷം റബര് വില ഏറ്റവും ഉയര്ന്ന നിലയില്. ആര്.എസ്.എസ്. 4 ഗ്രേഡ് വില ഇന്നലെ 178.50 രൂപ വരെയെത്തി. 2012 13 കാലയളവിലാണ് ഇതിനു മുമ്ബ് വില ഇത്രയും ഉയര്ന്നത്. എന്നാല്, ഇതിലും കൂടിയ വിലയ്ക്കു റബര് വാങ്ങാന് താത്പര്യമില്ലെന്നു വന്കിട കമ്ബനികള് പലതും നിലപാടെടുത്തതോടെ വില 200 രൂപയിലെത്തുമെന്നത് കര്ഷകരുടെ മോഹമായി തുടര്ന്നേക്കും. തുടര്ച്ചയായി പെയ്യുന്ന മഴയെത്തുടര്ന്ന് ഉത്പാദനം ഏറെക്കുറെ സ്തംഭിച്ചതാണ് വില ഉയരാന് കാരണമായത്. കോവിഡ് നിയന്ത്രണങ്ങളെത്തുടര്ന്ന് വിദേശ റബര് വരവു കുറഞ്ഞതും അനുകൂല ഘടകമായി. ബാങ്കോക്കില് ആര്.എസ്.എസ്. 4 ഗ്രേഡിന് 138.36 രൂപ മാത്രമേയുള്ളൂവെന്നതിനാല് ഇറക്കുമതിക്ക് വ്യാപാരികള്ക്ക് താത്പര്യമുണ്ടെങ്കിലും കോവിഡ് നിയന്ത്രണങ്ങളും കണ്ടെയ്നര് ക്ഷാമവും തിരിച്ചടിയായി. എന്നാല്, കര്ഷകര്ക്ക് അനുകൂലമായ സാഹചര്യമുണ്ടായതിനു പിന്നാലെയാണു ടയര് വ്യവസായികള് വിപണിയില്നിന്നു വിട്ടുനില്ക്കുമെന്ന സൂചന നല്കുന്നത്. ഓണം കൂടി അടുത്ത സാഹചര്യത്തില് വിലയില് പെട്ടെന്നു കുറവുണ്ടായാല് കൈയിലുള്ള സ്റ്റോക്ക് കര്ഷകര് വിറ്റഴിക്കുമെന്നും വ്യവസായികള് പ്രതീക്ഷിക്കുന്നു. ഈ അവസരം മുതലാക്കി പരമാവധി റബര് സംഭരിക്കുകയാണ് വ്യവസായികളുടെ ലക്ഷ്യം. ഓണത്തിനു ശേഷം റബര് വിപണിയില് ക്ഷാമമുണ്ടാകുമെന്നും സൂചനയുണ്ട്. ഗ്ലൗസ് ഉള്പ്പെടെയുള്ള ഉത്പ്പന്നങ്ങള്ക്കു രാജ്യാന്തരതലത്തിലേക്കു വരെ ഡിമാന്ഡ് വര്ധിച്ചതോടെ ലാറ്റക്സ് വിലയും സമീപകാലത്തെ ഏറ്റവും ഉയര്ന്ന വിലയായ 185 രൂപയില് എത്തിയിരുന്നു. ഇന്നലെ അഞ്ചു രൂപ താഴ്ന്നു. സംസ്ഥാനത്ത് ലാറ്റക്സ് കൂടുതലായി ഉപയോഗിക്കുന്ന ഒരു കമ്ബനി അറ്റകുറ്റപ്പണികള്ക്കായി രണ്ടാഴ്ചത്തേക്ക് അടച്ചിട്ടത് ലാറ്റക്്സ് വില കുറയാന് കാരണമായി. ഒട്ടുപാല് വിലയിലും വര്ധനയുണ്ട്. കിലോയ്ക്കു 115 രൂപയ്ക്കു വ്യാപാരം നടക്കുന്ന സ്ഥലങ്ങളുണ്ട്. ചെറുകിട കര്ഷകരില് ഭൂരിഭാഗവും നിലവില് ഒട്ടുപാല് ഉത്പാദനത്തിലാണു ശ്രദ്ധ കേന്ദ്രീകരിച്ചിരിക്കുന്നത്.